۱۹۴۸-جی ایلین سپتامبریندا پریسلی‌لر عائله‌سی عاییله باشچی‌سینین – الویسین آتاسینین تئزلیکله اؤزونه ایش تاپاجاغی اومیدیله ممفیسه (تنسی اوستانی) کؤچور. ممفیسده الویس چاغداش موسیقی ایله داها درین‌دن ماراقلانماغا باشلاییر، رادیودا کانترینی، عنعنوی ائسترادانی، ائله‌جه ده آفریقا(زنجی) موسیقی‌سینی (بلوز، بوقی-ووقی، ریتم اند بلوز) دینلَییر. او، هم ده ممفیسین بیل-ایستریت محله‌لرینه تئز-تئز باش چکیر، بورادا قارادری‌لی بلوزمن‌لرین ایفاسینا قولاق آسیر (تصادۆفی دئییل کی، بی بی کینق پریسلینی هله یئنی‌یئتمه‌لیک دؤورون‌دن تانیییردی)، زنجی‌لرین ماغازالارین‌دان گئییم‌لر آلیر. حتی سونرالار دا اونون گئییمینده زنجی گئییم اوسلوبو آچیق-آیدین نظره چارپیردی.